ปกติเป็นคนที่มีฮอร์โมนผิดปกติค่ะ อายุ 28 ปี ประจำเดือนจะไม่มาเหมือนคนปกติทั่วไป จะมาทีก็ 5-6 เดือนครั้ง บางทีก็หายไปเป็นปี เคยไปหาแล้วก็ให้ยาปรับฮอร์โมนเม็ดสีขาวมากิน พอกินจนยาหมดประจำเดือนก็มานะคะ พอเดือนต่อไปไม่กินยามันก็ไม่มาเหมือนเดิม พออยู่ๆเดือนนี้ประจำเดือนมานิดเดียวพอใส่ผ้าอนามันก็แค่แบบเปื้อนๆค่ะ มาแบบอาทิตย์กว่าแล้วไม่หายสักทีเกิดจากอะไรคะ ถ้าไม่ไปหาจะอันตรายมั้ย แล้วควรซื้อยาแบบไหนมาทานคะ
สวัสดีค่ะ การที่ประจำเดือนมาไม่สม่ำเสมอ ไม่ได้มาทุกเดือนดังกล่าวมานั้น อาจจะมีความผิดปกติมาจาก การมีถุงน้ำหลายใบในรังไข่ ฮอร์โมนจากรังไข่ไม่สมดุล มีพังผืดมดลูก เนื้องอกมดลูกหรือปากมดลูก โรคไทรอยด์หรือต่อมมใต้สมองทำงานผิดปกติ เป็นต้นโดยควรพบแพทย์เพื่อตรวจหาสาเหตุที่แน่ชัด และแก้ไขตามสาเหตุนั้นๆ การใช้ยาปรับฮอร์โมนควรใช้ภายใต้การดูแลของแพทย์เท่านั้น ไม่ควรซื้อยามากินเอง โดยยังไม่ทราบสาเหตุที่แน่ชัดหากเลือดออกแบบกระปริดกระปรอยต่อเนื่องกันมาเกิน 7 วันแล้ว น่าจะเป็นความผิดปกติที่ควรรีบไปพบแพทย์ หากมีอาการปวดหน่วงท้องน้อย ซีด เพลียร่วมด้วย ควรจะรีบไป เพราะอาจมีภาวะเสียเลือดมากทางช่องคลอดซึ่งมีอันตรายได้เช่นกัน